És tényleg! Íme egy cuki részlet a 10 dolog, amit utálok be
Életmód, Szórakozás2017. november 6. #videó#életmód#film#Galéria#youtube#Jelenet#Szórakozás#Tinifilm#Heath Ledger#film és animáció#Julia Stiles#Tinikor#10 dolog amit utálok benned
Pedig hányszor láttuk már ezt a filmet, de mégsem vettük észre!
Ha tiniként szeretted a romantikus vígjátékokat, biztos, hogy a 10 dolog, amit utálok benned ott volt a toplistádon. Már csak azért is, mert a jó sztori mellett a szereplőgárda is tökéletesen volt összeválogatva: Julia Stiles (a korszak egyik legnépszerűbb sztárja), Heath Ledger, Joseph Gordon-Lewis, ráadásul még a kevésbé lényeges karakterek is érdekesek voltak. Szinte ki sem tudnánk választani a kedvenc jelentünket, de azért valószínű, hogy egy hajszállal nálad is Heath Ledger romantikus szerenádja nyerne:
Noha kétségkívül Kat és Patrick szerelmi szála a lényeg, azért Bianca és Cameron is központi szerepet töltöttek be a sztoriban. Egy kis memóriafrissítés: az idősebb nővér arról híres, hogy nem valami kedves másokkal, és bátran kiáll a véleménye mellett. Húga viszont teljesen az ellentéte, neki ugyanis az a célja, hogy az egyik legnépszerűbb diák legyen a suliban, és hogy randizhasson az iskola legmenőbb srácával. Személyiségük miatt nincsenek is túl jóban egymással, amit az alábbi jelenet hűen tükröz.
A lányok anyukája ugyanis meghalt, kedvenc gyöngysorát pedig Bianca kezdte el hordani, ami láthatóan fájt Katnek.
Amit viszont valószínűleg te sem vettél észre a filmben (hiába láttad már legalább ötször), az egy apró pillanat, ami Bianca karakterfejlődésére utal. A lány a film végefelé beismeri Cameronnak, hogy nagyon önző személyiség, és láthatjuk, ahogyan megpróbál ezen változtatni. A bálon ugyanis már nem ő, hanem a nővére viseli az anyukájuk gyöngysorát!
Te észrevetted ezt az utalást anno?
Ezek után nem lenne meglepő, ha kedvet kapnál egy kis nosztalgiázáshoz, és megnéznéd a régi kedvenceidet. Mi tudjuk, hogy ezeket te is imádtad régen!